Dié helde en heldinne word vergeet | Nuus24
LAASTE OPGEDATEER: 2013-05-20, 08:52
Dié helde en heldinne word vergeet
Elke einde van die jaar word daar naarstiglik gekyk na die matriekuitslae van skole. Presteer die skole en leerders goed, word die hoërskoolleerkragte en -studente daarvoor geloof en die departement van onderwys klop hulself met genoegdoening op die skouers! Waar alles begin het, word vergeet: die primêre skoolopvoeders wat die basiese beginsels van leer en studeer vasgelê en ingedril het, dae en nagte, weke en maande geslyp, geswoeg en gesweet aan die "rou materiaal" om van daardie leerders suksesvolle lede vir die samelewing te maak! Die primêre opvoeders, vanaf grondslagfase tot en met graad 7, is die mense wat slyp en skaaf om die kind geletterd en skolasties aanvaarbaar vir die gemeenskap te kry! Soveel so, dat die opvoeders se sosiale en private lewe tweede viool moet speel. Basiese lewenslesse en -voorligting word deur die onderwysers by die kind ingeskerp en vasgelê. Die menige rolle wat die opvoeders moet vervul, is legio: ouer (ma en of pa), verpleër, dokter, sielkundige, predikant, polisie, berader en voorligter, ens. Wanneer die leerder op hoërskool uitval, word die vinger gewoonlik gewys na die primêre skool of die leerder se vorige opvoeders; vergete is die lang ure, gedurende en na-skool, wat primêre skoolopvoeders moes sit om net die leerder te leer skryf en lees.Die gevoel is onbeskryflik en geen geld ter wêreld kan dit koop wanneer oud-leerders jou as primêre skoolopvoeder, nader vir hulp en advies of net kom "dankie-sê" vir die "lat" wat gehelp het om hom/ haar tot in matriek en verder te kon laat vorder!!! Vir al die matrikulante: Sterkte en onthou; “IF YOU CAN READ THIS, THANK YOUR PRIMARY SCHOOLTEACHER”!!!!
1131 keer gelees
627 keer gelees
1162 keer gelees
995 keer gelees